ช่วงนี้หุ้นตก นักลงทุนแนว Passive ควรทำอย่างไร? - FINNOMENA
ช่วงนี้หุ้นตก นักลงทุนเริ่มจะตั้งคำถามว่า แบบนี้ฉันควรจะทำอย่างไร หยุดลงทุนดีไหม? หรือ จะขายไปก่อน หรือ จะซื้อลงทุนต่อไป? วันนี้มีคำแนะนำสำหรับนักลงทุนแนว Passive หรือนักลงทุนสายกองทุนว่าควรทำอย่างไร
26 มิ.ย. 2561

ช่วงนี้หุ้นตก นักลงทุนเริ่มจะตั้งคำถามว่า แบบนี้ฉันควรจะทำอย่างไร หยุดลงทุนดีไหม? หรือ จะขายไปก่อน หรือ จะซื้อลงทุนต่อไป?
สำหรับผม นักลงทุนมี 2 แนว
แนว Passive คือ คนที่ชอบลงทุนผ่านกองทุน
แนว Active คือ คนที่ชอบลงทุนเอง เลือกหุ้นรายตัวเอง
คำถามคือ ช่วงนี้หุ้นตก นักลงทุนแนว Passive ควรทำอย่างไร?
เราเริ่มกันที่
1. ทำไมถึงหุ้นตก ในปี 2018
มีหลายแหล่งข่าวที่ได้มีการรายงานไปแล้ว ดังนั้นผมขอสรุปว่ามาจากสาเหตุจากปัจจัยภายนอกประเทศเป็นส่วนใหญ่ มีดังนี้
USA ขึ้นดอกเบี้ย ทำให้ผลตอบแทนในพันธบัตรสูงขึ้น
สงครามการค้าระหว่างจีนและ USA
กองทุนต่างชาติปรับพอร์ตการลงทุน ตามดัชนี MSCI
ส่งผลให้เงินไหลออกจากกลุ่มประเทศตลาดหุ้นประเทศเกิดใหม่ (Emerging Market) จากอินเดีย อินโดนีเซีย ฟิลิปปินส์ เกาหลีใต้ ไต้หวัน และไทย โดยไหลออกจากประเทศไทยไปแล้วกว่า 165,000 ล้านบาท
2. พื้นฐานของเศรษฐกิจไทย ในสายตา IMF
IMF ได้ออกบทความ เรื่อง Thailand’s Economic Outlook in Six Charts ผมสรุปให้ดังนี้
การเติบโตของประเทศไทยยังมีแนวโน้มเติบโตต่อเนื่อง โดยเฉพาะภาคการท่องเที่ยวและการส่งออกด้านอุตสาหกรรม
ภาคการท่องเที่ยวกับการส่งออกเป็น Key ที่สำคัญ
หนี้ภาคครัวเรือนยังคงสูงอยู่ เป็นเหตุผลที่ทำให้ประชาชนยังไม่ใช้จ่าย
การใช้จ่ายโครงการต่างๆ ของภาครัฐจะช่วยให้เกิดกระตุ้นการลงทุนและการใช้จ่ายได้
ประเทศไทยจะต้องเตรียมพร้อมแรงงานให้เข้ากับสังคมผู้สูงอายุ
อุตสาหกรรมด้านบริการกำลังเติบโตขึ้น รัฐบาลกำลังจะปฏิวัติระบบดิจิตอลเพื่อเพิ่มผลผลิต
เช่นโครงการ EEC ซึ่งจะมีอุตสาหกรรม robotics, aerospace, and biotechnology ซึ่งจะต้องเรียนปรับหลักสูตรการเรียนรู้ เพื่อตอบสนองสิ่งเหล่านี้
สามารถเข้าไปอ่านรายละเอียดได้  http://www.imf.org/en/News/Articles/2018/06/07/NA060818-Thailands-Economic-Outlook-in-Six-Charts
3. ผลตอบแทนของตลาดหุ้น ในแต่ละช่วงเหตุการณ์
ไม่ใช่ครั้งแรกและครั้งสุดท้ายที่ตลาดติดลบ นี่เป็นเรื่องปกติเหมือนเกิด แก่ เจ็บ ตาย ลองมาทบทวนย้อนกลับไปว่าผลตอบแทนของตลาดหุ้นในอดีตเป็นอย่างไร
ถ้าปัจจัยพื้นฐานทางเศรษฐกิจไทยยังดีอยู่ และถ้าดียิ่งขึ้น  ทุกอย่างก็จะกลับมา
4. แก้ว 3 ประการในการลงทุน
เริ่มจากหลักการกระจายการลงทุน หรือเราเรียกว่าการทำ Asset Allocation การกระจายสินทรัพย์ในการลงทุน  หรือ เราเรียกว่าการจัดพอร์ต โดยจะจัดพอร์ตตามความเสี่ยงที่รับได้ หรือ จัดพอร์ตตามเป้าหมายทางการเงิน
เลือกหลักทรัพย์ในการลงทุนอย่างละเอียด เมื่อแบ่งว่าจะลงทุนในหุ้น ตราสารหนี้ อย่างละเท่าไรแล้ว เป็นกี่ % แล้ว ลำดับต่อไปการเลือกหลักทรัพย์รายตัวที่จะลงทุน สำหรับนักลงทุนแบบ Passive ก็ต้องเลือกกองทุนที่ Outperform สามารถจะชนะตลาดได้
การจับจังหวะการลงทุน สำหรับนักลงทุนแบบ Passive  วิธีที่ดี คือ ใช้ Dollar Cost Averaging (DCA) โดยการทำจะต้องใช้วินัยในการออมเหมาะกับการลงทุนระยะยาว และที่สำคัญจะทำให้ต้นทุนของเราเกิดการเฉลี่ยของต้นทุน ซึ่งจะทำให้ต้นทุนต่ำลงเหมาะกับการลงทุนในตลาดหุ้นที่มีความผันผวนสูงอีกด้วย
ผลการทำ DCA ต่อเนื่อง
ลงทุนทุกปี ปีละ 60,000 บาท โดยจะเข้าลงทุนทุกเดือนมกราคมของทุกปี
ลงทุนใน SCBSET ที่ลงทุนใน SET Index
ลงทุนตั้งแต่ ปี 2540 – 2560 ใช้เวลา 21 ปี
ต้นทุนสะสม 2 ล้าน
มูลค่า ณ สิ้นปี 2560 หรือ ปีที่ 22 จะมีประมาณ 6 ล้าน
กำไร 270% หรือ ประมาณ IRR 10%
อย่างไรก็ตาม อยากให้เข้าใจว่า ผลงานในอดีต ไม่สามารถการันตีผลงานในอนาคตได้ และแม้หุ้นจะเป็นสินทรัพย์ที่ให้ผลตอบแทนดีที่สุด แต่ก็มีความผันผวนสูงเช่นเดียวกัน
5. เราควรจะทำอย่างไรดี
ทำใจให้สบาย
ทำงาน เก็บออม และมีวินัยลงทุนอย่างต่อเนื่องเหมือนเดิม
มองไปที่เป้าหมายในระยะยาว
ตรวจสอบการจัดพอร์ต ให้เหมาะสมกับเป้าหมายการลงทุน
ตรวจสอบกองทุนว่า ยังคงสามารถ outperform ได้อีกหรือไม่
ความผันผวนเป็นสิ่งที่อยู่คู่นักลงทุนระยะยาว
จงลงทุนให้เบิกบานใจ
ด้วยความปรารถนาดี
สมพจน์ พัดสุวรรณ
WealthGuru
แท็ก:
แชร์บทความ:
ผู้เขียน
WealthGuru
คุณ สมพจน์ พัดสุวรรณ CEO BMK Wealth Management ผู้ก่อตั้งเพจ WealthGuru